KLUBI 700
Touré Roberts sattus teismelisena tulistamise ohvriks.
Täna aga on ta pastor,
kes on muutnud teismeliste jaoks kirikus käimise lahedaks.
Läbi selle kõige aga on Touré võidelnud pideva igatsusega
kogeda isa-poolset heakskiitu.
Mõistate te?
Ma püüan siin täna õhtul midagi üles õhutada.
Touré Roberts ja ta naine Sarah Jakes
on Los Angeleses ja Denveris asuvate Potter's House koguduste pastorid.
Tegu on kahe Ameerikas kõige kiiremini kasvava kogudusega.
Touré kasvas üles Oaklandis, Kalifornias,
kus ta ema kandis hoolt selle eest, et ta oleks enamus pühapäevi kirikus.
Ta oli 9-aastane, kui otsustas võtta Jeesuse oma Päästjana vastu.
Kui pastor rääkis Jeesusest, siis minu jaoks oli Ta kaitsja
ja ka varustaja.
Ta võis kaitsta isegi surma eest läbi Temas peituva pääste,
mis viib meid Tema juurde taevasse.
See oli suur asi poisi jaoks, kes elas kriminaalses piirkonnas
ja kellel polnud isa.
Jeesusest sai mu superkangelane.
Keegi, kes oli küll nähtamatu,
kuid kelle osas teadsin, et Ta on alati koos minuga.
Touré isa - Vietnami sõjaveteran ja Mustade Pantrite kamba liige
osales vaevu oma poja elus.
Ja kui ta oligi olemas,
aasis ta oma poega liige pehmo olemise eest
ja selle eest, et ta polnud piisavalt mees.
Ta võis olla äärmiselt karm ja agressiivne.
Keset ta "karmi armastust" kogesin aga end hüljatuna
ja mitte piisavalt heana.
Samas tekkis minus selline "Mul suva!"-suhtumine.
Teismelisena jäi Touré Jumalast ja kogudusest kaugemale.
Ta otsustas selle asemel teenida välja oma isa armastust ja tähelepanu.
Mõtlesin, et pean oma mehelikkuse üles leidma.
Leidma, mida üldse tähendab olla mees.
Touré oli 16-aastane, kui nad kolisid emaga Los Angelesse.
Ta hakkas lävima gängi liikmetega ja nautis oma uut sorti iseseisvust.
"Vahet pole, et isa ei osale mu elus. Ma olen ju mees!
Saan ilma tematagi hakkama!"
Kord sõbraga tänaval kõndides
avati nende pihta mööduvast autost tuli.
Touré sai tabamuse selga.
Maas veritsedes lebades
ja omades reaalset võimalust surra ehk jõuda Jeesuse juurde,
hüüdsin Ta poole,
sest olin 9-aastaselt mõistnud, et mul on võimalus seda teha.
Teadsin, et võin hüüda Ta poole ükskõik, millises olukorras
ja Ta päästab mu.
Touré viidi haiglasse, kust ta peale ravi vabastati.
Ta teadis, et on aeg oma elu muuta.
Tahtsin taas leida oma lapsepõlve Jumala.
See pani mind elu tõsisemalt võtma ja ma olin rohkem tänulik.
Ühtlasi loobusin teatud käitumisest ja suhetest, mis võinuks mu tappa.
Touré läks tagasi kogudusse
ja keskendus ka keskkooli lõpetamisele.
Seejärel läks ta ülikooli, kus ta kaugenes taaskord usust.
Ta tegi edukat karjääri müügi alal, abiellus ja sai 2 lapse isaks.
Isa püüdis temaga ühendust võtta,
aga Touré oli mineviku pärast kibestunud
ja vältis ta kõnesid.
Püüdsin eeldavasti oma edukuse kaudu
endiselt isale midagi tõestada.
Ma teenisin rohkem kui mu isa
ja olin sotsiaalselt hinnatum kui mu isa.
Kuid üha kõrgemale pürgimine ärimaailmas
tekitas Tourés seesmiselt tühjusetunnet.
Kuigi maailm ja mu ülemused ning sõbrad aplodeerisid mulle,
ei teinud Püha Vaim seda mitte.
Jumalal oli mu elu jaoks palju enamat, kui vaid edukus
ja oma andide pühendamine ärimaailmale.
Nii sai mul sellest mingil hetkel küllalt
ja ma otsustasin taas hakata otsima oma nooreea Jumalat,
et leida, mis on Tema tahe mu elu jaoks.
Touré hakkas jälle kirikus käima.
Seekord Jumal ei öelnud enam, mis on Ta plaan Touré suhtes,
vaid mida Ta temalt nõuab.
Jumal kõnetas mind enam kui selgelt: "Alistu mulle."
"Alista mulle kogu oma elu."
Kogesin täiega, kuidas Jumal ütles: "Sa otsisid mind ja nüüd leidsid mu."
Ta käis koos minuga kogu mu elu läbi
ja näitas mulle, kuidas Ta oli kaitsnud ning juhtinud mind.
Mitte minu õigete otsuste, vaid oma armu ja halastuse tõttu.
Touré vastas Jumala kutsele asuda Jumalariigi tööle
jättes kogu ärimaailma ja saades pastoriks.
Nähes seejärel ka oma isa uues valguses,
püüdis ta temaga ära leppida.
Ta arvas, et isa kalale viimine isadepäeval
aitaks sellele kaasa.
Ta oli nõus tulema.
See oli suur kergendus,
sest isa oli varasemalt alati kritiseerinud kõiki mu ideid.
Nii et tõsiasi, et ta oli nõus selle ideega kaasa tulema, oli imeline.
Kuid siis ütles isa siiski ära
ja see meenutas Touréle kõiki lapsepõlve aegu,
kus kõik, mida ta igatses, oli vaid isa armastus.
Tol hommikul dušši alla minnes kuulsin üht häält ütlemas:
"See on igati OK mitte tunda end hästi."
Jumal andis mulle loa tunnistada, et minuga ei olnud kõik hästi
ja et see äraütlemine tegi haiget.
Kuid küsimus polnud vaid selles korras,
vaid ka kõigis eelnevates aastates, mil olin kogenud isa poolset hülgamist
Touré mõistis, et ainus viis kogemaks tervenemist ja lepitust
on rääkida oma isaga.
Helistasin isale ja rääkisin talle sellest valust,
mida olin lapsest saati kogenud.
Olin šokeeritud,
kui ta paljastas selle peale hoopis teise külje endast -
ühe õrnema poole.
Isegi ta hääletoon oli täiesti teistsugune.
Kõik meie suhtes hakkas muutuma.
See üks telefonikõne ja Jumala arm tõid tervenemise
40 aastakümmet kestnud valu ja pettumuste keskele.
Selle tulemusena
saime kahe murtud inimesena koos edasi minna.
"Jah, sa oled mu isa ja mina sinu poeg,
aga samas oleme mõlemad koos katki."
See tõi me suhtesse alandlikkust ja vastastikust lugupidamist.
Ja ka igatsuse mitte kunagi enam üksteisele haiget teha.
Touré jagas järgnevad 4 aastat oma elu ja peret oma isaga,
kes lahkus igavikku 2014. aastal.
Selleks ajaks oli Touré lahutatud
ja alustamas uut elu Sarah'ga ning 6 lapsega ühtses kärgperes.
Touré viimane raamat "Terviklikkus"
räägib inimeste seesmiste võitluste päevavalgele toomisest,
sest need ei lase neil elada edukat elu.
Samas on ta endiselt teadlik,
et tõeline inimese mõõde ja väärtus peitub vaid Jeesuses Kristuses.
Usun, et Jeesuse põhituum peitub minu jaoks Jeremija 1:4,
kus Jumal ütleb: Enne kui ma sind emaihus valmistasin,
tundsin ma sind...ja pühitsesin sinu."
St "Ma lõin sind eriliseks ja ainulaadseks
ja ma olen määranud, väestanud ning seadustanud su olemasolu."
Milline sügav mõte.
Inimese teeb eriliseks see, et Jumal ütles:
Enne kui ma sind emaihus valmistasin,
tundsin ma sind."
Mõtle sellele.
Rääkides abortidest, mida USA's on tehtud 50-60 miljonit,
siis iga üks neist lastest oli loodud oma ema üsas Jumala poolt
Jumal on kutsunud osad neist prohvetiks
või nagu Touré puhul - Jumalariigi tööliseks.
Jumal kutsus teda leppima ära oma isaga.
"Ma olen kutsunud sind olema ema või isa, tütar või poeg.
Ma tundsin ja kutsusin sind juba enne su emaüsas olemist."
Jumalal on plaan igaühe meie jaoks.
Teadsid sa seda? Tal on plaan su jaoks.
Mis saab olla kõrgeim kutsumine elus?
Saada teada, milleks Jumal on su siia maamuna peale pannud.
Usun, et paljud noored küsivad seda.
Kes ma olen?
Miks ma olen siin?
Kuhu olen teel?
Piibel annab sellele ka vastuse - see vastus peitub Jeesuses.
Hüüa Ta poole, kui sa ei tunne veel Teda.
Ütle: "Palun näita mulle,
milleks oled mu siia maa peale pannud?"
Ta näitab sulle.
Nii lihtne see ongi.
Järgmisena lugu naisest,
kes on esinenud nii presidentide kui miljonite televaatajate ees.
Pole just paha kellegi jaoks,
kes on võidelnud halvava hirmu ja ärevusega.
Jasmine Murray jagab meiega peagi oma loo.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Jasmine Murray otsustas proovida ära "Ameerika otsib superstaari" saate
ja oli peagi Mississippi osariigi esimene finalist kogu saates.
Mõni aasta hiljem esindas ta aga oma osariiki
iga-aastastel "Miss Ameerika" valimistel.
Kuid vaatamata pidevale rambivalguses olemisele
kandis Jasmine endas üht saladust.
Ta elas nimelt pideva hirmu all.
Jasmine Murray esines miljonite ees tänu "Ameerika otsib superstaari"le,
laulis Ameerika presidendile
ja lõpetas "Miss Ameerika" valimistel esimese 10 seas.
Seda kõike ajal, mil ta maadles hirmu ja ärevusega.
Usun, et igaüks on ühel või teisel ajahetkel elus
kogenud hirmu.
Samas aga ei peaks me sellega elu lõpuni maadlema.
Hirm ei tohiks defineerida meid.
Jasmine jagab oma viimase CD "Kartmatu" kaudu,
kuidas Jumal aitas tal ületada oma võitlused
hirmu ning kahtlustega
ja kuidas Jumal võib teha seda sama sinugi heaks.
Jasmine Murray on täna siin koos meiega.
Tere tulemast saatesse! Nii tore, et olete meiega.
Suur tänu!
Rääkige enne oma loo juurde minekut
hirmust, mis te emal oli veel enne, kui te sündisitegi.
Mu emal tekkis mind kandes tõsine rasedusdoksikoos,
mispeale ta viidi kiiresti haiglasse ja talle tehti keisrilõige.
Arstid ei uskunud, et kumbki meist elama jääb.
Tegu oli dramaatilise kogemusega me mõlema jaoks,
aga ema ütleb ikka, et Jumal päästis meid,
kuigi saatan tahtis meid hävitada.
Jumalal oli eesmärk mõlema me elu jaoks
ja ka mu õdede-vendade jaoks,
nii et tore on olla elus ja teada, et Jumala arm on katnud meid.
Te ema oli siis usunaine.
Milline te lapsepõlv oli?
Jaa, mu ema on kahtlemata usunaine.
Ma kasvasin üles ainult emaga.
Ema kasvatas üksi nii mind kui mu õdesid-vendi.
Mul on 3 vanemat õde ja 1 vend
ehk meid on kokku 5 last.
Ei kujuta isegi ette, mida see te ema jaoks tähendas!
Ema on alati öelnud,
et Jumala arm oli see, mis teda kandis ja milles peitus ta jõud
See aitas tal elus edasi liikuda.
Ta esimene abikaasa suri ära ja siis ta abiellus minu isaga,
kellega nad täna enam pole abielus.
Nii et tal oli suur koorem kanda.
Samas õpetas ta meile väga palju suhtest Jumalaga ja selle olemusest.
Käisime temaga alati kirikus kaasas
ja temast sai hiljem ordineeritud vaimulik.
Ta on fenomenaalne naine
ja täiega elevil minu siin olemisest täna.
Emakene hella - me oleme seda ka!
Elasite enamuse oma elust hirmu ja ärevusega võideldes.
Millal see kõik algas?
Mäletan juba lapsepõlvest, et mul oli tugev kalduvus muretseda.
Kuid see võttis oma tõelise kuju siis,
kui mõned aastad tagasi Nashville'i kolisin.
Mul tekkisid paanikahood
ja ma tahtsin sulguda kõigi eest endasse,
et olla omaette.
Olen alati olnud introvert,
kuid mõistsin samas,
et see polnud enam mu tavaline käitumine.
See oli väga hirmutav mu jaoks.
Seetõttu on mul ka lauluga "Kartmatu" väga eriline side,
sest minu jaoks on see üks kuulutus.
Mõistsin, et hirm ei ole Jumalast
ja Ta ei taha, et tunneksime hirmu millegi ees.
Ei tundmatuse ega tuleviku ees
ega selle ees, millega saatan võiks meid rünnata.
Jumal tahab, et elaksime eesmärgipäraselt Talle,
uskudes ja usaldades Teda kõige täiega.
Kuid kust see hirm te jaoks alguse sai?
Mäletate ehk oma elust midagi, kus kaotasite korraks valvsuse
või kus olukorrad väljusid kontrolli alt?
Midagi konkreetset küll ei tea,
mis võinuks seda põhjustada või kust see võinuks alguse saada.
Kuid ma usun, et vahel me läheme elus läbi asjadest,
mille saatan on me teele heitnud, püüdes häirida meid
või hägustada me eesmärki elus.
Nii usun ka, et saatan püüdis mind kiskuda eemale teest,
mida mööd Jumal tahtis, et läheksin.
Ta tahtis kiskuda mind eemale Jumala eesmärkidest.
Huvitav.
Tean päris paljusid inimesi,
kel on alles hiljaaegu tekkinud hirm ja ärevushäired.
See on midagi, mida nad varem ei kogenud.
Minu jaoks on huvitav seegi, et mainiste, et olete introvert.
Samas kõik need asjad, mida Jumal on kutsunud teid tegema,
on väga nähtavad ja esinemis-kesksed,
mis minu jaoks lükkaks ärevuse lausa laest läbi.
Jumalal on hea huumorimeel, kas pole? - On tõesti.
Kuidas te sellega siis toime tulete?
Tean, et Jumal on vabastanud teid hirmust ja ärevusest,
aga te tegite kõiki neid asju juba enne vabaks saamist.
Kuidas te sellega siis toime tulite?
Kui aus olla, olen pidanud elu aeg tegelema oma kestast välja tulekuga.
Olin väikese tüdrukuna ülihäbelik.
Mulle meeldis küll laulda,
aga mulle ei meeldinud inimeste ees rääkida
või kellegagi esimesena vestlust alustada.
Olin hirmul ja väga reserveeritud.
Olin täielik introvert.
Nii et pidin selle kallal tööd tegema.
Kuid kooris laulmine, "Miss Ameerikal" osalemine
ja mitmed muud asjad aitasid mind väga, väga palju.
Olite ühel hetkel stuudios valmis salvestuseks,
kui kogu see lugu jälle pinnale kerkis.
Hirm ja ärevus võivadki tõesti kui ära halvata,
nii et ei suuda liigutadagi.
Rääkige sellest lähemalt.
Olin tol päeval teel stuudiosse salvestama,
kui mul tekkis autos paanikahoog.
Mul oli tunne, et ma ei saa hingatagi
ja tundsin, otsekui kõik on kontrolli alt väljas.
- Mida te siis tegite?
Kiirustasin, et kohale jõuda.
Parkisin auto ära ja võtsin enne sisse minekut hetke,
et palvetada ja mediteerida.
Rahustasin end maha ja hingasin sügavalt sisse-välja.
Olin seda ka varem kogenud
ja samas oli see siiski midagi uut mu jaoks,
mistõttu püüdsin sellest sotti saada.
Üks mu nö "käivitajaid" on kiirustamine.
Kui hakkan kiirustama,
tabavad mind ka vahel need paanikahood.
Usun, et see oli üheks käivitajaks tol päeval.
Kuid võtsin end siiski kokku ja läksin stuudiosse.
Üks produtsent oli juba muusikapõhja valmis teinud
ja küsis, millest ma siis tahaks laulu kirjutada?
Ütlesin, et hirmust,
aga samas ei tahtnud detailidesse laskuda,
sest ma polnud just paljudega oma hirmudest jaganud.
Nii et ma polnud selleks veel väga valmis.
Kuid enne veel, kui arugi sain, puhkesin ma nutma
ega suutnud end enam talitseda.
Ütlesin, et see on see, millega võitlen ja millest läbi lähen
ja et mul oli just äsja olnud paanikahoog.
Nad hakkasid koheselt palvetama mu eest,
mind julgustades ja üles tõstes.
Nad aitasid mul mõista, et sellest polnud midagi hullu
ja et nad soovivad, et minuga oleks kõik hästi.
Küsimus polnud hiti kirjutamises,
vaid mõistmises, kust ja kellelt mu tervenemine tuleb.
Kirjutasime seda laulu täie innukusega.
Mul polnud aimugi, et hakkame just sellest kirjutama,
aga on lausa imeline näha,
kuidas asjad, mida hingevaenlane püüab heita su teele
ja kasutada su vastu,
kuidas Jumal võtab need
ja kasutab neid sinu heaks, pöörates need kõik heaks.
Ja Ta ainuüksi ei andnud teile laulu,
mille kirjutamise kaudu kogeda vabanemist,
aga Ta teeb ka teisi selle laulu kaudu vabaks.
Nii et lasen teil nüüd seada end valmis selle laulu laulmiseks.
Mina aga tahan rääkida teie vabanemisest,
sest nii selle laulu kui albumi nimi on "Fearless" ("Kartmatu").
Lisaks sellele võite saada osa meie pikemast intervjuust Jasminega
meie Facebooki lehel.
Nüüd aga Jasmine Murray lauluga "Fearless" ("Kartmatu").
Ärkan ja tunnen, kuidas need hirmud on taas tagasi
Ei suuda neid maha raputada ega neist lahti saada
Nad ümbritsevad mind kõikjal
Olen ma piisavalt hea? Olen ma üldse piisav?
Tundub, kui oleksin sõjas, mida ei suuda eales võita
Kuid mulle pole antud hirmu vaimu
Vaid mulle on antud armastuse vägi
Tõstan kõik, millega olen võidelnud, üles
Tahan olla kartmatu
Ei mingit taganemist enam
Tahan olla kartmatu
Sest usun nüüd, et oled minuga
Las kõik tundmatu tulla esile, sest Sa juhid mind selles
Tule tee mind vabaks, sest tahan seda olla, Jumal.
Kartmatu
Tahan olla kartmatu
Kõik need mäed ja hiiglased langevad ühe hetkega
Sinu nimes ja jõus olen enam kui võitja
Mulle pole antud hirmu vaimu
Vaid mulle on antud armastuse vägi
Tõstan kõik, millega olen võidelnud, üles
Tahan olla kartmatu
Ei mingit taganemist enam
Tahan olla kartmatu
Sest usun nüüd, et oled minuga
Las kõik tundmatu tulla esile, sest Sa juhid mind selles
Tule tee mind vabaks, sest tahan seda olla, Jumal.
Tahan olla kartmatu
Ma ei karda, ma ei karda
Hüüan Su poole ja elan usus
Ma ei karda, ma ei karda
Hüüan Su poole ja elan usus
Ma ei karda, ma ei karda
Hüüan Su poole ja elan usus
Tahan olla kartmatu
Kartmatu, sest usun, et oled nüüd minuga
Las kõik tundmatu tulla esile, sest Sa juhid mind selles
Tule tee mind vabaks, sest tahan seda olla, Jumal.
Kartmatu
Tahan olla kartmatu
Peagi aga ausad vastused me vaatajate küsimustele.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi.
Midagi on nagu puudu.
Vaid Jumal saab anda elule tõelise tähenduse.
Tõeline õnn lähtub Tema tundmisest.
Avasta, kuidas Jumal saab muuta su elu.
Vaata "Klubi 700" saadet.
Nüüd aga aeg vaatajate küsimustele vastamiseks.
Oled sa valmis?
Üks vaataja küsib:
"Kas ma valmistaks Jumalale pettumuse,
kui lahutaksin oma mehest?
Ta pettis mind mitmeid kordi juba enne abiellumist,
kuid ma olin noor ja rumal.
Möödunud aastal tabasin ta rääkimas ühe naisega.
Oleme ise olnud 4 aastat abielus.
Kuna nad ei olnud vahekorras, olin sunnitud jääma.
Olen täiega õnnetu,
sest ta on Facebookis sõber väga paljude naistega.
Ta ütleb, et olen lihtsalt armukade ja ta elaks pigem üksi, kui minuga.
Magame tänaseks eraldi tubades.
Mida teha? Jääda temaga tänu abielutõotustele?"
Mul ei ole küll piisavalt infot te olukorra kohta,
kuid kõige üldisemas mõttes ei näe ma alust lahkumiseks.
Ütlete, et ta pettis teid enne abielu.
See oli juba märk, et tegu on vale mehega,
aga te abiellusite ikkagi temaga.
Sellised olukorrad on äärmiselt kahetsusväärsed.
Ma ei näe küll lahutuses endas midagi halba,
aga kui te lahutate muul põhjusel, kui mehe võimalik abielurikkumine,
olete elu lõpuni seotud.
Võimalik, et olete üksi elades õnnelikum kui temaga,
aga samas oleks peale lahutust probleemiks uuesti abiellumine.
Jumal vihkab lahutust.
Ta tahab hoida abielusid koos ja aidata lahendada olukordi,
kuid teie olukorras kilavad mehel silmad peas
ja ta tahab omada enam partnereid kui vaid üht.
Ühtpidi on tal need FB'i sõbrannad,
aga ta võib rikkuda ka abielu ilma, et te sellest teaksitegi.
Geraldine: "Mu lapselaps liitus ühe kirikuga,
kes väidab, et Jeesus naaseb maa peale tagasi tulles Koreasse,
et sõdida teiste kristlike konfessioonide vastu.
Nad väidavad, et Jeesus suri seal ja on maetud sinna
ja ka tõuseb uuesti üles Koreas.
Nad kasutavad nn Jeesuse nime Jeesuse nime järel.
Nad õpetavad ka, et olime kord kõik inglid,
kes ühes Lutsiferiga taevast välja visati.
Ma lapselaps andis kogu oma raha sellele kirikule.
Olen täiega murtud.
Mida te sellest kõigest arvate?"
Kõlab kangesti Sun Myung Mooni kogudusena.
Need on muunid, kas pole?
Tundub, et see on siiski midagi muud,
sest keegi me meeskonnast olla kuulnud nendest.
Koreast on tulnud miljon asja, nii et üks asi nüüd siis lisaks.
Sun Myung Moon'il oli tuhandeid järgijaid,
kuid ta oli paras petis ja antud lugu tundub olevat sarnane.
Tegu on ilmselgelt valeõpetusega, mida võib ka Piibli põhjal kinnitada.
Piisab ainuüksi evangeeliumite avamisest.
Kindlasti on seda raske pealt näha, aga tegu on kahjuks valeõpetusega.
Rose: "Mu isa oli 12 aastat pühendunud kristlane,
enne, kui langes tagasi alkoholi ja seksuaalpattudesse.
Kas ta läks surres põrgusse, kuna suri patus elava inimesena?"
Piiblis on teatud kirjakohad inimeste kohta,
kes on elanud Jumalaga, aga langenud siis ära Jumalast.
Ja neist, kes on peale seda pöördunud jälle Jumala poole.
Mis puudutab te isa olukorda,
siis kellegi igavikuline saatus pole ilmselgelt minu määrata.
Kuid kui ta pöördus tagasi pattu ega elanud Jumalaga,
siis tal pole vist ka palju lootust igavikuks koos Jumalaga.
Tõsi.
On inimesi, kes usuvad mõtet, korra päästetud, igaveseks päästetud,
aga Piiblis on ka salme, mis räägivad midagi muud.
Nii on.
Piibel räägib ka sellest, et peaksime kartma äralangemist.
Jah, me ei peaks elama hirmus, aga lootuses ja tarkuses.
Kui öelda aga, et käisin 50. a. tagasi ühel jumalateenistusel
ja võin elada ülejäänud elu nagu soovin,
siis Paulus ütleb, et selline eluviis kuulub siiski kohtumõistmise alla.
Tegu on vale õpetusega.
Lõpetuseks aga Jesaja 26:3:
"Kindlameelsele sa hoiad rahu, rahu, sest ta loodab sinu peale."
Kõike head kogu me meeskonna poolt ja uute kohtumisteni!
Kui soovid rääkida kellegagi, kes hoolib,
on Klubi 700 telefoninõustajad valmis vastama su kõnele,
nii et helista juba täna!
Tõlge: Anne-Ly Raukas